CELEX: 32014R0793
Language: sk
Date: 2014-07-22 00:00:00
Title: Vykonávacie nariadenie Rady (EÚ) č. 793/2014 z 22. júla 2014 , ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

23.7.2014   
            
            
               SK
            
            
               Úradný vestník Európskej únie
            
            
               L 217/10
            
         VYKONÁVACIE NARIADENIE RADY (EÚ) č. 793/2014
   z 22. júla 2014,
   ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
   keďže:
   
               (1)
            
            
               Rada 18. januára 2012 prijala nariadenie (EÚ) č. 36/2012.
            
         
               (2)
            
            
               Vzhľadom na vážnosť situácie by sa do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012 mali doplniť tri osoby a deväť subjektov.
            
         
               (3)
            
            
               Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Do zoznamu uvedeného v prílohe II k nariadeniu (EÚ) č. 36/2012 sa dopĺňajú osoby a subjekty uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2014
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. EÚ L 16, 19.1.2012, s. 1.
   
      PRÍLOHA
      Zoznam osôb a subjektov podľa článku 1
      A.   Osoby
      
                   
               
               
                  Meno
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  180.
               
               
                  Hashim Anwar al-Aqqad alias Hashem Aqqad, Hashem Akkad, Hashim Akkad
               
               
                  rok narodenia: 1961
                  Mohagirine, Sýria
               
               
                  Popredný podnikateľ, stojí v čele skupiny spoločnosti Akkad Group, ktorá podniká vo viacerých sektoroch sýrskeho hospodárstva, vrátane odvetvia ropy a plynu. Poskytuje sýrskemu režimu podporu a má z neho prospech.
               
               
                  23.7.2014
               
            
                  181.
               
               
                  Plukovník Suhayl Hasan alias plukovník Suhayl al-Hasan, „al-Nimir“/„The Tiger“, Sohail Hassan, Sohail al-Hassan, Suhail Hassan, Lieutenant plukovník Suhayl Hassan, brigádny generál Suhayl Hasan
               
               
                   
               
               
                  Vojenský veliteľ sýrskeho režimu zodpovedný za násilnú represiu voči civilnému obyvateľstvu; podporuje režim.
               
               
                  23.7.2014
               
            
                  182.
               
               
                  Amr Armanazi alias Amr Muhammad Najib Al-Armanazi, Amr Najib Armanazi, Amrou Al-Armanazy
               
               
                  dátum narodenia: 7. február 1944
               
               
                  Generálny riaditeľ Sýrskeho centra pre vedecké štúdie a výskum (Syrian Scientific Studies and Research Centre – SSRC), zodpovedný za poskytovanie podpory sýrskej armáde pri získavaní vybavenia používaného priamo na sledovanie demonštrantov a represie voči nim.
                  Zodpovedný za násilnú represiu voči civilnému obyvateľstvu; podporuje režim.
               
               
                  23.7.2014
               
            B.   Subjekty
      
                   
               
               
                  Meno
               
               
                  Identifikačné údaje
               
               
                  Dôvody
               
               
                  Dátum zaradenia na zoznam
               
            
                  54.
               
               
                  Oceans Petroleum Trading. alias Overseas Petroleum Tradeing (SAL), Overseas Petroleum Company
               
               
                  Dunant Street, Snoubra Sector, Beirut, Lebanon
               
               
                  Podporuje sýrsky režim a má z neho prospech organizáciou utajených zásielok ropy pre sýrsky režim.
               
               
                  23.7.2014
               
            
                  55.
               
               
                  Tri Oceans Trading
               
               
                  35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
               
               
                  Podporuje sýrsky režim a má z neho prospech organizáciou utajených zásielok ropy pre sýrsky režim.
               
               
                  23.7.2014
               
            
                  56.
               
               
                  The Baniyas Refinery Company alias Banias, Banyas
               
               
                  Banias Refinery Building, 26 Latkia Main Road, Tartous, P.O. Box 26, Syria
               
               
                  Dcérska spoločnosť General Corporation for Refining and Distribution of Petroleum Products (GCRDPP), sekcia ministerstva pre ropný priemysel a nerastné zdroje. Ako taká poskytuje sýrskemu režimu finančnú podporu.
               
               
                  23.7.2014
               
            
                  57.
               
               
                  The Homs Refinery Company. alias Hims, General Company for Homs Refinery
               
               
                  General Company for Homs Refinery Building, 352 Tripoli Street, Homs, P.O. Box 352, Syria
               
               
                  Dcérska spoločnosť General Corporation for Refining and Distribution of Petroleum Products (GCRDPP), sekcia ministerstva pre ropný priemysel a nerastné zdroje. Ako taká poskytuje sýrskemu režimu finančnú podporu.
               
               
                  23.7.2014
               
            
                  58.
               
               
                  Army Supply Bureau
               
               
                  PO Box 3361, Damascus
               
               
                  Subjekt zapojený do obstarávania vojenského vybavenia na účely podpory režimu a ako taký zodpovedný za násilnú represiu voči civilnému obyvateľstvu v Sýrii. Pobočka sýrskeho ministerstva obrany.
               
               
                  23.7.2014
               
            
                  59.
               
               
                  Industrial Establishment of Defence. alias Industrial Establishment of Defense (IED), Industrial Establishment for Defence, Defence Factories Establishment, Establissements Industriels de la Defense (EID), Establissement Industrial de la Defence (ETINDE), Coefficient Defense Foundation
               
               
                  Al Thawraa Street, P.O. Box 2330 Damascas alebo Al-Hameh, Damascas Countryside, P.O. Box 2230
               
               
                  Subjekt zapojený do obstarávania vojenského vybavenia na účely podpory režimu a ako taký zodpovedný za násilnú represiu voči civilnému obyvateľstvu v Sýrii. Pobočka sýrskeho ministerstva obrany.
               
               
                  23.7.2014
               
            
                  60.
               
               
                  Higher Institute for Applied Sciences and Technology (HISAT)
               
               
                  P.O. Box 31983, Barzeh
               
               
                  Inštitút pridružený k Sýrskemu centru pre vedecké štúdie a výskum (Syrian Scientific Studies and Research Centre – SSRC), ktoré je už zaradené na zoznam, a jeho dcérska spoločnosť. Poskytuje odbornú prípravu a podporu SSRC a je preto zodpovedný za násilnú represiu voči civilnému obyvateľstvu.
               
               
                  23.7.2014
               
            
                  61.
               
               
                  National Standards & Calibration Laboratory (NSCL)
               
               
                  P.O. Box 4470 Damascus
               
               
                  Inštitúcia pridružená k Sýrskemu centru pre vedecké štúdie a výskum (Syrian Scientific Studies and Research Centre – SSRC), ktoré je už zaradené na zoznam, a jeho dcérska spoločnosť. Poskytuje odbornú prípravu a podporu centru SSRC a je preto zodpovedná za násilnú represiu voči civilnému obyvateľstvu.
               
               
                  23.7.2014
               
            
                  62.
               
               
                  El Jazireh alias Al Jazerra
               
               
                  Shaheen Building, 2nd floor, Sami el Solh, Beyrouth; sector of hydrocarbons
               
               
                  Subjekt vlastnený alebo kontrolovaný Aymanom Jaberom, ktorý je spojený s osobou zaradenou na zoznam.
               
               
                  23.7.2014